1801

1801 (MDCCCI) foi un añu común entamáu en xueves del calendariu gregorianu, y un añu común entamáu en martes del calendariu xulianu. Al entamu de 1801 el calendariu gregorianu diba once díes per delantre del calendariu xulianu, que foi'l d'usu oficial en dellos países hasta 1923.

 Fechos 
 1 de xineru 
 Giuseppe Piazzi descubre l'asteroide y planeta nanu Ceres.
 L'Acta de Xunión (1800) completa la xunión llexislativa de Gran Bretaña ya Irlanda. De resultes abólese'l parllamentu d'Irlanda y fórmase'l Reinu Xuníu de Gran Bretaña ya Irlanda.
 3 de xineru - El xeneral Toussaint Louverture fae la so entrada trunfal en Santu Domingu, capital de l'antigua colonia española de Santo Domingo convertida en colonia de la Francia napoleónica.
 9 de febreru - Róblase'l tratáu de Lunéville, que fina cola guerra de la Segunda Coalición. Les cláusules del tratáu determinen que la ciudá d'Aquisgrán pasa a tar embaxu la soberanía francesa.
 27 de febreru - La capital d'Estaos Xuníos, Washington D.C., pasa a tar embaxu la xurisdicción del Congresu.
 4 de marzu - Thomas Jefferson xura'l so cargu, y conviértese nel tercer presidente d'Estaos Xuníos.
 10 de marzu - Espublízase'l primer censu en Gran Bretaña. Esti establez que la población d'Inglaterra y Gales ye de 8,9 millones d'habitantes, y que Londres tien 860.035 residentes. Un millón y mediu de persones, el 17% de la población, viven en ciudaes de más de 20.000 habitantes.
 23 de marzu - Muerre, asesináu, el zar Pablo I de Rusia; asocédelu'l so fíu, Alexandru I.
 28 de marzu - N'Italia, el reinu de Nápoles pacta, al traviés del tratáu de Florencia, la so rendición ante Francia.
 1 d'abril - Espublízase, por primer vegada, un diariu en Buenos Aires (Arxentina): el Telégrafo Mercantil, Rural, Político, Económico e Historiográfico.
 7 de xunu - Acaba la Guerra de les Naranxes ente España y Portugal. Fírmase'l tratáu de Badajoz, de resultes del cual Portugal pierde la ciudá d'Olivenza y tien que zarrar los sos puertos a los barcos británicos.
 7 de xunetu - Toussaint Louverture promulga una reforma constitucional en Santo Domingo, autoproclamándose emperador de por vida de tola islla de La Española y aboliendo nominalmente la esclavitú.
 16 de payares - Sal a la cai, col nome de New York Evening Post, la primer edición del New York Post.

 Nacencies 
 10 de xineru - Thierry Hermès, empresariu francés nacíu n'Alemaña, fundador de la casa de modes francesa Hermès (m. 1878).
 1 de febreru - Jean-Baptiste Boussingault, químicu francés (m. 1887).
 30 de xunu - Frédéric Bastiat, filósofu francés (m. 1850).
 3 de payares - Vincenzo Bellini, compositor italianu (m. 1835).
 13 de payares - Sabela Lluisa de Baviera, reina de Prusia (m. 1873).

 Muertes 
 23 de marzu - Pablo I, zar de Rusia (n. 1754).
 19 de setiembre - Johann Gottfried Koehler, astrónomu alemán (n. 1745).

 Referencies 

 Enllaces esternos 

*